দূষণের জেরে শ্বাসকষ্ট থেকে ফুসফুসের সমস্যায় জেরবার যুবসমাজ

নয়াদিল্লি: মারাত্মক দূষণের (Pollution) কবলে দিল্লি (Delhi),পঞ্জাব (Punjab), হরিয়ানা (haryana)। এই দূষণের প্রভাব পড়ছে মানুষের শরীরে। দেখা দিচ্ছে শ্বাসকষ্ট (breath Problem) থেকে ফুসফুসের সমস্যা।

সম্প্রতি এসিআরআইয়ের পক্ষ থেকে একটি সমীক্ষা করা হয়েছে। সেই সমীক্ষা অনুযায়ী, এই তিনটি প্রধান শহরে বিগত বছরগুলির তুলনায় বায়ু দূষণের মাত্রা অনেকটাই বেড়েছে। বিগত বছরগুলিতে মারাত্মক দূষণের সমস্যায় ভুগেছে এই রাজ্যগুলি। যার ফলে প্রায় ৫৫ শতাংশ মানুষ এমন রোগের শিকার হচ্ছেন, যা সমস্ত কিছুর নেপথ্যে রয়েছে বায়ু দূষণ।

আরও পড়ুন: রাজ্যসভার সাংসদ হচ্ছেন কেজরিওয়াল? শুরু নতুন জল্পনা

বিহার, দিল্লি, হরিয়ানা, মধ্যপ্রদেশ, পাঞ্জাব, রাজস্থান, উত্তরপ্রদেশ এবং উত্তরাখণ্ডে প্রায় সাড়ে আট হাজারের বেশি বাড়ির মানুষরা বায়ু দূষণ থেকে নানা ধরনের রোগের শিকার।

রাজধানী দিল্লিতে এই অসুস্থতার পরিমাণ প্রায় ৬৫ শতাংশ। বেশিরভাগ মানুষের মধ্যেই শ্বাসকষ্ট থেকে ফুসফুসের সমস্যা দেখা দিয়েছে। এদের মধ্যে বহু মানুষ অসুস্থতার কারণে তিনদিন অফিসে যেতে পারেন। স্কুল কলেজের পড়ুয়ারাও দূষণের কারণে মাস্ককে সঙ্গী করে নিয়েছে।

কিন্তু দিন দিন যেভাবে দূষণের পরিমাণ বাড়ছে তাতে সাময়িক মাস্ক কতটা মোকাবিলায় কতটা সাহায্য করতে পারবে তা বলা মুশকিল। ১৮ থেকে ৩০ বছর বয়সী মানুষদের দেহে রোগ প্রতিরোধ ক্ষমতা বেশি থাকে। কিন্তু সেই সমস্ত মানুষদের মধ্যেই আক্রান্তের সংখ্যা বেশি।